Anunţ juridic important

|

52009PC0671

Propunere de regulament al Consiliului de retragere temporară a regimului special de încurajare a dezvoltării durabile şi a bunei guvernanţe prevăzut în Regulamentul (CE) nr. 732/2008 al Consiliului în ceea ce priveşte Republica Democratică Socialistă Sri Lanka  /* COM/2009/0671 final - NLE 2009/0179 */

	[pic] | COMISIA EUROPEANĂ |Bruxelles, 15.12.2009COM(2009)671 final2009/0179 (NLE)Propunere deREGULAMENT AL CONSILIULUIde retragere temporară a regimului special de încurajare a dezvoltării durabile și a bunei guvernanțe prevăzut în Regulamentul (CE) nr. 732/2008 al Consiliului în ceea ce privește Republica Democratică Socialistă Sri LankaEXPUNERE DE MOTIVE1. Regimul special de încurajare a dezvoltării durabile și a bunei guvernanțe („SGP+”), acordat în cadrul sistemului generalizat de preferințe al Comunității, prevede preferințe tarifare suplimentare pentru țările în curs de dezvoltare vulnerabile care ratifică și pun în aplicare în mod efectiv anumite convenții internaționale de bază privind drepturile omului și drepturile lucrătorilor, protecția mediului și buna guvernanță.2. Republica Democratică Socialistă Sri Lanka (denumită în continuare „Sri Lanka”) este o țară beneficiară a SGP+.3. Acordarea și menținerea avantajelor legate de SGP+ sunt subordonate respectării, de către țările beneficiare, a condițiilor de eligibilitate definite la articolul 8 din regulamentul privind SGP [Regulamentul (CE) nr. 732/2008 al Consiliului, aplicabil pentru perioada 1 ianuarie 2009 – 31 decembrie 2011]. În temeiul articolului 15 alineatul (2) din regulamentul privind SGP, avantajele legate de SGP+ pot fi retrase temporar, în ceea ce privește toate sau unele dintre produsele care sunt originare dintr-o țară beneficiară, „în special dacă legislația națională nu mai cuprinde convențiile menționate în anexa III [la regulamentul privind SGP] și ratificate în conformitate cu prevederile articolului 8 alineatele (1) și (2) sau dacă respectiva legislație nu este pusă în aplicare în mod eficient.” În conformitate cu articolul 18 din Regulamentul (CE) nr. 980/2005 al Consiliului (Regulamentul privind SGP pentru perioada 2005-2008), în cazul în care Comisia primește informații care pot justifica retragerea temporară și în cazul în care Comisia consideră că există motive suficiente pentru anchetă, aceasta poate decide deschiderea unei anchete.4. La 14 octombrie 2008, Comisia a adoptat o decizie care prevede deschiderea unei anchete în temeiul articolului 18 alineatul (2) din Regulamentul (CE) nr. 980/2005 al Consiliului cu privire la punerea efectivă în aplicare a anumitor convenții privind drepturile omului în Sri Lanka.5. La 19 octombrie 2009, Comisia a desfășurat ancheta și a adoptat un raport conținând constatările sale. În acest raport, Comisia a analizat câteva aspecte distincte ale punerii efective în aplicare a celor trei convenții, insistând în special asupra obligațiilor care se numără printre cele mai importante și fundamentale obligații în materie de drepturi ale omului stabilite în convențiile respective și care concentrează majoritatea problemelor de punere efectivă în aplicare, conform informațiilor de care dispune Comisia. Pe baza faptelor și informațiilor disponibile, inclusiv a materialelor și informațiilor relevante furnizate de Sri Lanka (deși în afara contextului formal al anchetei), acest raport a concluzionat că legislația națională din Sri Lanka, care integrează Pactul internațional privind drepturile civile și politice, Convenția împotriva torturii și a altor tratamente sau pedepse crude, inumane sau degradante și Convenția privind drepturile copilului, nu este efectiv pusă în aplicare. Prin urmare, este necesară retragerea temporară a preferințelor tarifare suplimentare acordate în temeiul SGP+ în ceea ce privește toate produsele originare din Sri Lanka.6. În conformitate cu procedura stabilită la articolul 19 alineatul (4) din regulamentul privind SGP, în cazul în care Comisia consideră că este necesară retragerea temporară, aceasta înaintează o propunere Consiliului, care hotărăște cu majoritate calificată în termen de două luni cu privire la propunerea Comisiei. În cazul în care Consiliul decide în favoarea retragerii temporare, regulamentul intră în vigoare în termen de șase luni după adoptarea deciziei. În cazul în care situația evoluează suficient înainte de sfârșitul acestei perioade, astfel încât să nu mai existe motivele care justifică retragerea temporară, Consiliul, hotărând pe baza unei propuneri din partea Comisiei, poate decide să revină asupra deciziei.7. Prin urmare, situația ar trebui monitorizată, pentru a permite reinstituirea avantajelor legate de SGP+ pentru produsele originare din Sri Lanka în cazul în care sunt remediate în mod satisfăcător deficiențele privind punerea efectivă în aplicare identificate în cursul anchetei. În perioada vizată de regulamentul actual privind SGP (și anume, până la 31 decembrie 2011), reinstituirea avantajelor legate de SGP+ ar fi posibilă printr-o nouă decizie a Consiliului, pe baza unei propuneri din partea Comisiei.8. În urma finalizării anchetei, guvernul din Sri Lanka a transmis Comisiei o serie de observații cu privire la raportul Comisiei. Serviciile Comisiei au examinat elementele concrete și argumentele prezentate și au ajuns la concluzia că acestea nu afectează validitatea constatărilor anchetei, conform cărora cele trei convenții nu sunt efectiv puse în aplicare în prezent. Această concluzie, incluzând o evaluare a aspectelor semnalate de Sri Lanka, va fi comunicată și acestei țări, cel târziu până la data la care Consiliul va decide cu privire la prezenta propunere. De asemenea, documentația furnizată poate fi considerată drept o contribuție utilă în vederea continuării dialogului bilateral cu Sri Lanka cu privire la acțiunile și măsurile necesare pentru a rezolva problemele legate de punerea efectivă în aplicare identificate în cursul anchetei.2009/0179 (NLE)Propunere deREGULAMENT AL CONSILIULUIde retragere temporară a regimului special de încurajare a dezvoltării durabile și a bunei guvernanțe prevăzut în Regulamentul (CE) nr. 732/2008 al Consiliului în ceea ce privește Republica Democratică Socialistă Sri LankaCONSILIUL UNIUNII EUROPENE,având în vedere Tratatul privind Uniunea Europeană și Tratatul privind funcționarea Uniunii Europene,având în vedere Regulamentul (CE) nr. 732/2008 al Consiliului din 22 iulie 2008 de aplicare a unui sistem de preferințe tarifare generalizate pentru perioada cuprinsă între 1 ianuarie 2009 și 31 decembrie 2011 și de modificare a Regulamentelor (CE) nr. 552/97 și (CE) nr. 1933/2006 și a Regulamentelor (CE) nr. 1100/2006 și (CE) nr. 964/2007 ale Comisiei[1], în special articolul 19 alineatul (4),având în vedere propunerea Comisiei,întrucât:(1) În temeiul Regulamentului (CE) nr. 732/2008 al Consiliului, în special articolul 9 și articolul 10 alineatul (6), Republica Democratică Socialistă Sri Lanka (denumită în continuare „Sri Lanka”) este o țară beneficiară a regimului special de încurajare a dezvoltării durabile și a bunei guvernanțe acordat în cadrul sistemului generalizat de preferințe al Comunității.(2) Decizia 2008/938/CE a Comisiei din 9 decembrie 2008[2], care include Sri Lanka pe lista țărilor care beneficiază de regimul special de încurajare a dezvoltării durabile și a bunei guvernanțe pentru perioada 1 ianuarie 2009 – 31 decembrie 2011, a indicat faptul că respectarea de către Sri Lanka a criteriilor de eligibilitate pentru acest regim referitoare la cele trei convenții privind drepturile omului făcea obiectul unei anchete inițiate în temeiul Regulamentului (CE) nr. 980/2005 al Consiliului[3].(3) Rapoarte, declarații și informații ale Organizației Națiunilor Unite, precum și alte rapoarte și informații accesibile publicului provenind din alte surse relevante, inclusiv organizații neguvernamentale, aflate la dispoziția Comisiei, au indicat faptul că legislația națională din Sri Lanka, care integrează Pactul internațional privind drepturile civile și politice, Convenția împotriva torturii și a altor tratamente sau pedepse crude, inumane sau degradante și Convenția privind drepturile copilului, nu este efectiv pusă în aplicare. Cele trei convenții menționate sunt enumerate printre convențiile de bază privind drepturile omului, respectiv la punctele 1, 5 și 6 din anexa III partea A la Regulamentul (CE) nr. 732/2008.(4) Articolul 15 alineatul (2) din Regulamentul (CE) nr. 732/2008 prevede retragerea temporară a regimului special de încurajare a dezvoltării durabile și a bunei guvernanțe acordat în temeiul regulamentului respectiv, în special în cazul în care legislația națională care integrează convențiile menționate în anexa III la regulament, care au fost ratificate în vederea îndeplinirii cerințelor prevăzute la articolul 8 alineatele (1) și (2), nu este efectiv pusă în aplicare.(5) Prin Decizia 2008/803/CE[4] a Comisiei, a fost deschisă o anchetă pentru a stabili „dacă legislația națională a Republicii Democratice Socialiste Sri Lanka care integrează Pactul internațional privind drepturile civile și politice, Convenția împotriva torturii și a altor tratamente sau pedepse crude, inumane sau degradante, precum și Convenția privind drepturile copilului este pusă efectiv în aplicare.”(6) În cursul anchetei, Comisia a oferit statului Sri Lanka posibilitatea de a coopera la anchetă, inclusiv oferindu-i posibilitatea de a formula observații cu privire la constatările complete ale experților desemnați de Comisie pentru a efectua o evaluare juridică independentă a aspectelor care au făcut obiectul anchetei. În ciuda faptului că Sri Lanka a decis să nu coopereze sau să participe la anchetă, Comisia a menținut contacte periodice cu Sri Lanka în afara cadrului anchetei, pentru a permite acestei țări să aducă în atenția Comisiei orice informații relevante pentru anchetă. Informațiile primite în acest context din Sri Lanka au fost luate pe deplin în considerare de către Comisie și au fost utilizate în scopul evaluării sale care figurează în raportul Comisiei.(7) La 19 octombrie 2009, Comisia a aprobat un raport care conține constatările sale. Acest raport concluzionează că legislația națională a Republicii Democratice Socialiste Sri Lanka care integrează convenții internaționale privind drepturile omului, și anume, Pactul internațional privind drepturile politice și civile, Convenția împotriva torturii și a altor tratamente sau pedepse crude, inumane sau degradante, precum și Convenția privind drepturile copilului, nu este pusă efectiv în aplicare.(8) Raportul conținând constatările anchetei a fost transmis statului Sri Lanka, acesta fiind informat că respectivele constatări urmau să stea la baza deciziei Comisiei de a recomanda sau nu retragerea temporară a regimului special de încurajare a dezvoltării durabile și a bunei guvernanțe. Statului Sri Lanka i s-a acordat, de asemenea, un termen pentru a-i permite să își prezinte observațiile legate de acest subiect sau, mai specific, de raportul Comisiei.(9) Sri Lanka a transmis Comisiei o serie de observații cu privire la obiectul raportului și la desfășurarea anchetei. Aceste observații se referă, de asemenea, la fapte și constatări cu privire la care statului Sri Lanka i s-a oferit posibilitatea de a formula observații în cursul anchetei, însă nu a făcut acest lucru. Cu toate acestea, Comisia a analizat cu atenție observațiile prezentate de Sri Lanka și, în special, cele relevante în contextul unei decizii privind retragerea temporară. Evaluarea Comisiei, cu privire la care Sri Lanka a fost informată, a condus la concluzia că niciunul dintre argumentele prezentate de Sri Lanka nu putea modifica în mod substanțial constatările anchetei.(10) Comisia a prezentat raportul privind constatările anchetei Comitetului pentru preferințe generalizate la 17 noiembrie 2009, în conformitate cu articolul 19 alineatul (1) din Regulamentul (CE) nr. 732/2008 al Consiliului.(11) Având în vedere cele menționate mai sus, regimul special de încurajare a dezvoltării durabile și a bunei guvernanțe ar trebui retras temporar pentru toate produsele originare din Sri Lanka, până când se decide că motivele care justifică retragerea temporară nu mai există.(12) Prezentul regulament trebuie să intre în vigoare la șase luni după adoptarea sa, cu excepția cazului în care se decide înainte de acest termen, pe baza unei propuneri din partea Comisiei, că motivele care îl justificau nu mai există,ADOPTĂ PREZENTUL REGULAMENT:Articolul 1Regimul special de încurajare a dezvoltării durabile și a bunei guvernanțe prevăzut în Regulamentul (CE) nr. 732/2008 se retrage temporar pentru produsele originare din Sri Lanka.Articolul 2În ceea ce privește perioada de aplicare a Regulamentului (CE) nr. 732/2008, Consiliul, hotărând cu majoritate calificată, la propunerea Comisiei, restabilește regimul special de încurajare pentru produsele originare din Sri Lanka, în cazul în care motivele care au justificat retragerea temporară nu mai există.Articolul 3Prezentul regulament intră în vigoare la șase luni de la data adoptării sale, cu excepția cazului în care, înainte de acest termen, Consiliul decide altfel, pe baza unei propuneri din partea Comisiei în temeiul articolului 19 alineatul (5) din Regulamentul (CE) nr. 732/2008.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,PreședinteleFIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII BUGETARE STRICT LIMITATE LA VENITURI1. TITLUL PROPUNERII:REGULAMENT AL CONSILIULUI de retragere temporară a regimului special de încurajare a dezvoltării durabile și a bunei guvernanțe prevăzut în Regulamentul (CE) nr. 732/2008 al Consiliului în ceea ce privește Republica Democratică Socialistă Sri Lanka2. LINII BUGETARE:Capitolul și articolul: capitolul 12 articolul 120Suma înscrisă în buget pentru exercițiul financiar în cauză: 14 079 700 000 Є3. IMPLICAȚII FINANCIARE( Propunerea nu are implicații financiare( Propunerea nu are implicații financiare asupra cheltuielilor, dar are implicații financiare asupra veniturilor — efectul este următorul:(milioane EUR cu o zecimală)Linie bugetară | Venituri[5] | 2010 |Capitolul 12 | Implicații asupra resurselor proprii | +24,3 |Situația după acțiune |2011 |Capitolul 12 | +58,2 |4. MĂSURI ANTIFRAUDĂ…5. ALTE OBSERVAȚIIPrezenta estimare a implicațiilor bugetare se bazează pe datele privind schimburile comerciale pentru 2008 și pleacă de la ipoteza că importurilor din Sri Lanka li se vor aplica preferințele standard ale SGP, mai degrabă decât cele ale SGP+, începând cu luna august 2010, și că nu va exista nicio modificare semnificativă în ceea ce privește volumul și valoarea importurilor afectate. Dacă aceasta ar fi fost situația în 2008, s-ar fi plătit o sumă suplimentară de 77,6 milioane EUR sub formă de taxe.[1] JO L 211, 6.8.2008, p. 1.[2] JO L 334, 12.12.2008, p. 90.[3] JO L 169, 30.6.2005, p. 1.[4] Decizia Comisiei (2008/803/CE) din 14 octombrie 2008 privind deschiderea unei anchete în temeiul articolului 18 alineatul (2) din Regulamentul (CE) nr. 980/2005 al Consiliului cu privire la punerea efectivă în aplicare a anumitor convenții privind drepturile omului în Sri Lanka (JO L 277, 18.10.2008, p. 34).[5] În ceea ce privește resursele proprii tradiționale (taxe agricole, cotizații pentru zahăr, taxe vamale), sumele indicate trebuie să fie sume nete, și anume, sume brute după deducerea a 25 % reprezentând cheltuieli de taxare.


Anunţ juridic important

|

52009PC0089

Propunere de regulament al Consiliului de abrogare a 14 regulamente caduce din domeniul politicii comune de pescuit  /* COM/2009/0089 final - CNS 2009/0024 */

	[pic] | COMISIA COMUNITĂŢILOR EUROPENE |Bruxelles, 27.2.2009COM(2009) 89 final2009/0024 (CNS)Propunere deREGULAMENT AL CONSILIULUIde abrogare a 14 regulamente caduce din domeniul politicii comune de pescuit(prezentată de Comisie)EXPUNERE DE MOTIVEComisia a lansat o inițiativă al cărei scop este actualizarea și simplificarea acquis-ului comunitar[1] în contextul programului „O mai bună legiferare”. Una dintre acțiunile principale este legată de identificarea acquis-ului în vigoare prin verificarea actelor înregistrate în Repertoriul legislației în vigoare. Din motive de claritate și siguranță juridică, în cazul în care verificarea arată că anumite texte legislative oficial în vigoare nu mai sunt active, Comisia procedează la abrogarea acestora prin intermediul unui act formal al Comisiei, al unei propuneri de act al Consiliului sau printr-o recunoaștere formală a caducității, în funcție de situație. Abrogarea actelor care au devenit caduce din domeniul politicii comune de pescuit (PCP) este prevăzută în programul continuu de simplificare adoptat în cadrul implementării strategiei Comisiei pentru simplificarea cadrului de reglementare, document COM (2008) 712 – [anexă la programul legislativ și de lucru al Comisiei (CLWP) pentru 2009].În special, Comisia s-a angajat să revizuiască legislația comunitară referitoare la această politică la momentul adoptării Planului de acțiune 2006 - 2008 pentru simplificarea și îmbunătățirea politicii comune în domeniul pescuitului[2].După cum a fost evidențiat de verificarea efectuată, o serie de acte adoptate de Consiliu sunt caduce, cu toate că sunt încă în vigoare din punct de vedere oficial. Pentru eliminarea acestor acte din acquis-ul activ este necesară adoptarea unui act formal de către Consiliu, care să aibă aceeași formă cu actul care urmează a fi abrogat (de exemplu decizie, regulament, directivă). Totuși, având în vedere că numai o singura directivă este abrogată, iar forma este apropiată de cea a unei decizii, respectiva directivă este inserată în propunerea de abrogare a deciziilor. A doua propunere grupează regulamente ale Consiliului care trebuie, de asemenea, să fie abrogate deoarece sunt caduce.Prin adoptarea actelor Consiliului și Comisiei care stabilesc lista textelor legale caduce, numai actele active vor apărea în Repertoriul legislației comunitare în vigoare, ceea ce va permite actualizarea legislației comunitare, aceasta devenind mai clară și mai ușor de înțeles.2009/0024 (CNS)Propunere deREGULAMENT AL CONSILIULUIde abrogare a 14 regulamente caduce din domeniul politicii comune de pescuitCONSILIUL UNIUNII EUROPENE,având în vedere Tratatul de instituire a Comunității Europene, în special articolul 37,având în vedere actul de aderare a Spaniei și a Portugaliei, în special articolul 162, articolul 163 alineatul (3), articolul 164 alineatul (4), articolul 165 alineatul (8), articolul 171, articolul 349 alineatul (5), articolul 350, articolul 351 alineatul (5), articolul 352 alineatul (9) și articolul 358,având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului[3], în special articolul 20,având în vedere propunerea Comisiei,având în vedere avizul Parlamentului European,întrucât:(1) Creșterea transparenței legislației comunitare reprezintă un element esențial al strategiei pentru o mai bună legiferare implementată de instituțiile europene. În acest context, devine necesară eliminarea dintre actele legislative active a acelora care au încetat să producă efecte reale.(2) Regulamentele din domeniul politicii comune de pescuit enumerate în continuare au devenit caduce, deși ele sunt încă oficial în vigoare:-  Regulamentul (CEE) nr. 31/83 al Consiliului din 21 decembrie 1982 referitor la o acțiune comună interimară de restructurare a sectorului pescuitului de coastă și a acvaculturii[4]. Acest regulament și-a încetat efectele, întrucât se referea la finanțarea comunitară a proiectelor de investiții pentru anul 1982;-  Regulamentul (CEE) nr. 3117/85 al Consiliului din 4 noiembrie 1985 privind stabilirea normelor generale de acordare de compensații pentru sardine[5]. Acest regulament și-a încetat efectele, întrucât era destinat aplicării în perioada de tranziție ulterioară aderării Spaniei la Comunitățile Europene;-  Regulamentul (CEE) nr. 3781/85 al Consiliului din 31 decembrie 1985 de stabilire a unor măsuri referitoare la operatorii care nu respectă unele dispoziții privind activitățile de pescuit stabilite prin actul de aderare a Spaniei și Portugaliei[6]. Acest regulament și-a încetat efectele, întrucât era destinat aplicării în perioada de tranziție ulterioară aderării Spaniei la Comunitățile Europene;-  Regulamentul (CEE) nr. 3252/87 al Consiliului din 19 octombrie 1987 privind coordonarea și promovarea cercetării în sectorul pescuitului[7]. Acest regulament și-a încetat efectele, întrucât domeniul său este acum acoperit de Regulamentul (CE) nr. 199/2008 al Consiliului privind instituirea unui cadru comunitar pentru colectarea, gestionarea și utilizarea datelor din sectorul pescuitului și sprijinirea consultanței științifice cu privire la politica comună în domeniul pescuitului[8];-  Regulamentul (CEE) nr. 3571/90 al Consiliului din 4 decembrie 1990 de stabilire a unor măsuri referitoare la aplicarea politicii comune a pescuitului în fosta Republică Democrată Germană[9]. Acest regulament și-a încetat efectele, întrucât era destinat aplicării în perioada de tranziție ulterioară unificării Germaniei;-  Regulamentul (CEE) nr. 3499/91 al Consiliului din 28 noiembrie 1991 de stabilire a unui cadru comunitar pentru realizarea de studii și proiecte pilot legate de conservarea și administrarea resurselor halieutice din Mediterană[10]. Acest regulament și-a încetat efectele, întrucât domeniul său este acum acoperit de Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 și de abrogare a Regulamentului (CE) nr. 1626/94[11];-  Regulamentul (CE) nr. 1275/94 al Consiliului din 30 mai 1994 privind adaptări ale regimului prevăzut de capitolele referitoare la pescuit din Actul de aderare a Spaniei și a Portugaliei[12]. Acest regulament și-a încetat efectele, întrucât era destinat aplicării în perioada de tranziție ulterioară aderării Spaniei la Comunitățile Europene;-  Regulamentul (CE) nr. 1448/1999 al Consiliului din 24 iunie 1999 privind stabilirea unor măsuri tranzitorii pentru gestionarea anumitor tipuri de pescuit în Mediterană și de modificare a Regulamentului (CE) nr. 1626/94[13]. Acest regulament și-a încetat efectele, întrucât domeniul său este acum acoperit de Regulamentul (CE) nr. 1967/2006;-  Regulamentul (CE) nr. 300/2001 al Consiliului din 14 februarie 2001 de stabilire a măsurilor care urmează a fi aplicate în 2001 pentru refacerea rezervelor de cod din Marea Irlandei (secțiunea VIIa CIEM)[14]. Acest regulament și-a încetat efectele, întrucât era destinat a fi în vigoare pentru o perioadă care a expirat între timp;-  Regulamentul (CE) nr. 2561/2001 al Consiliului din 17 decembrie 2001 de promovare a conversiei navelor de pescuit și a pescarilor care, până în 1999, cădeau sub incidența acordului de pescuit cu Marocul[15]. Acest regulament și-a încetat efectele, întrucât planurile naționale de transformare a flotei la care se aplica s-au încheiat;-  Regulamentul (CE) nr. 2341/2002 al Consiliului din 20 decembrie 2002 de stabilire pentru 2003 a posibilităților de pescuit și a condițiilor conexe pentru anumite stocuri de pești și grupuri de stocuri de pești, aplicabile în apele comunitare și, pentru navele comunitare, în ape în care sunt necesare limitări ale capturilor[16]. Acest regulament și-a încetat efectele, întrucât era destinat reglementării activităților de pescuit efectuate în anul 2003;-  Regulamentul (CE) nr. 2372/2002 al Consiliului din 20 decembrie 2002 de instituire a unor măsuri specifice destinate indemnizării sectoarelor pescuitului, conchilioculturii și acvaculturii din Spania afectate de deversările de petrol cauzate de naufragiul navei Prestige[17]. Acest regulament și-a încetat efectele, întrucât programul național de acordare a compensațiilor căruia i se aplica s-a încheiat;-  Regulamentul (CE) nr. 2287/2003 al Consiliului din 19 decembrie 2003 de stabilire pentru 2004 a posibilităților de pescuit și a condițiilor conexe pentru anumite stocuri de pești și grupuri de stocuri de pești, aplicabile în apele comunitare și, pentru navele comunitare, în ape în care sunt necesare limitări ale capturilor[18]. Acest regulament și-a încetat efectele, întrucât era destinat reglementării activităților de pescuit efectuate în anul 2004;-  Regulamentul (CE) nr. 52/2006 al Consiliului din 22 decembrie 2005 de stabilire a posibilităților de pescuit și a condițiilor conexe pentru anumite stocuri de pești și grupuri de stocuri de pești aplicabile în Marea Baltică pentru 2006[19]. Acest regulament și-a încetat efectele, întrucât era destinat reglementării activităților de pescuit efectuate în anul 2006;(3) Din motive de claritate și certitudine juridică, aceste regulamente caduce trebuie abrogate.ADOPTĂ PREZENTUL REGULAMENT:Articolul 1Regulamente care se abrogăRegulamentele: (CEE) nr. 31/83 , (CEE) nr. 3117/85, (CEE) nr. 3781/85, (CEE) nr. 3252/87, (CEE) nr. 3571/90, (CE) nr. 3499/91, (CE) nr. 1275/94, (CE) nr. 1448/99, (CE) nr. 300/2001, (CE) nr. 2561/2001, (CE) nr. 2341/2002, (CE) nr. 2372/2002, (CE) nr. 2287/2003 și (CE) nr. 52/2006 se abrogă.Articolul 2Intrarea în vigoarePrezentul regulament intră în vigoare în a șaptea zi de la data publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru ConsiliuPreședintele [1] COM(2003)71.[2] COM(2005)647.[3] JO L 358, 31.12.2002, p. 59.[4] JO L 5, 7.1.1983, p. 1.[5] JO L 297, 9.11.1985, p. 1.[6] JO L 363, 31.12.1985, p. 26.[7] JO L 314, 4.11.1987, p. 17.[8] JO L 60, 5.3.2008, p. 1.[9] JO L 353, 17.12.1990, p. 10.[10] JO L 331, 3.12.1991, p. 1.[11] JO L 409, 30.12.2006, p. 11.[12] JO L 140, 3.6.1994, p. 1.[13] JO L 167, 2.7.1999, p. 7.[14] JO L 044, 15.2.2001, p. 12.[15] JO L 344, 28.12.2001, p. 17.[16] JO L 356, 31.12.2002, p. 12.[17] JO L 358, 31.12.2002, p. 81.[18] JO L 344, 31.12.2003, p. 1.[19] JO L 16, 20.1.2006, p. 184.